b'\n_START_ARTICLE_\nLandkreis Lindau\n_START_SECTION_\nGeografi\n_START_PARAGRAPH_\nDen sydvestlige del af landkreisen best\xc3\xa5r af bredden af Obersees, der er den \xc3\xb8stlige og dybeste del af Bodens\xc3\xb8en. P\xc3\x85 en \xc3\xb8 i s\xc3\xb8en ligger den gamle bydel af Lindau. Mod vest ligger Bad Schachen (en bydel i Lindau), Bodolz, Wasserburg (Bodensee) og Nonnenhorn. S\xc3\xb8bredderne er ud over turisttrafik pr\xc3\xa6get af fiskerierhverv og vinavl. Mod nord\xc3\xb8st er der et bakkeland med randmor\xc3\xa6ne og drumliner. Den \xc3\xb8stlige del er pr\xc3\xa6get af landskabet i det vestlige Allg\xc3\xa4u. Bjergryggene af Pf\xc3\xa4nderbjergene l\xc3\xb8ber i nordnord\xc3\xb8stlig retning i en h\xc3\xb8jde af over 700 meter. Mod \xc3\xb8st er der flere parallelle bjergkamme. Derudover gr\xc3\xa6nser landkreisen ogs\xc3\xa5 til regionen Vorarlberg i \xc3\x98strig og over Bodens\xc3\xb8en til de schweiziske kantoner St. Gallen og Thurgau.'